
RAPORT DE SPECIALITATE
privind aprobarea repartizarii si utilizarii excedentului bugetului local, aflat in sold la data de 31.12.2022


Având în vedere prevederile aferente Legii nr. 273/2006 a Finantelor Publice Locale, art. 58, conform caruia: “excedentul anual al bugetului local rezultat la încheierea exercițiului bugetar, pe cele două secțiuni, după efectuarea regularizărilor în limita sumelor defalcate din unele venituri ale bugetului de stat prevăzute la art. 6 lit. a), a celor exceptate la art. 6 lit. b) și a transferurilor din bugetul de stat sau din alte bugete, precum și după achitarea plăților restante, se reportează în exercițiul financiar următor și se utilizează, în baza hotărârilor autorităților deliberative, astfel:
a) ca sursă de finanțare a cheltuielilor secțiunii de dezvoltare;
b) pentru acoperirea temporară a golurilor de casă provenite din decalajele între veniturile și cheltuielile secțiunilor de funcționare și dezvoltare în anul curent, în limita disponibilului rezultat în urma aplicării prevederilor lit. a);
c) pentru acoperirea definitivă a eventualelor deficite ale secțiunilor de funcționare și dezvoltare, după caz, la sfârșitul exercițiului bugetar;
(1^1) Subvențiile de la bugetul de stat către bugetele locale, necesare susținerii implementării proiectelor finanțate din fonduri externe nerambursabile postaderare, rămase neutilizate la finele exercițiului bugetar, se reflectă în excedentul bugetului local și se utilizează în anul următor cu aceeași destinație pentru care aceste fonduri au fost acordate, în cadrul secțiunii de dezvoltare, până la finalizarea proiectelor respective;  
 (1^2) Prefinanțarea acordată beneficiarilor care au calitatea de ordonatori de credite ai bugetului local, rămasă neutilizată la finele exercițiului bugetar, se reflectă în excedentul bugetului local și se utilizează în anul următor cu aceeași destinație, în cadrul secțiunii de dezvoltare;
În conformitate cu prevederile art. 129, alin. 1, alin. 2 lit. b, alin. 4 lit. a, art. 139, alin. 3 din Ordonanta de Urgenta nr. 57/2019 privind Codul Administrativ;
Avand in vedere Ordinul Ministrului Finantelor Publice nr. 4.271 din 15 decembrie 2022 pentru aprobarea Normelor metodologice privind încheierea exerciţiului bugetar al anului 2022, respectiv Cap V, pct. 5.16 “Stabilirea rezultatului executiei bugetului local”;
[bookmark: _Hlk125016375]Avand in vedere adresa nr. SC 2023 – 1362/18.01.2023, a Directiei Generale de Investitii si Mentenanta/Directiei Revitalizare Urbana/Serviciului Infrastructura Culturala, prin care se transmite Directiei Economice modul de repartizare a sumei neutilizate la finele anului 2022, in valoare de 19.072.839,72 lei, pentru finantarea de la Ministerul Culturii, a obiectivelor de investitii implementate si monitorizate de catre structurile mentionate mai sus, in conformitate cu prevederile Legii nr. 286/2022 privind aprobarea Ordonanţei de urgenţă a Guvernului nr. 83/2022 pentru modificarea şi completarea Ordonanţei Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, precum şi pentru modificarea Ordonanţei de urgenţă a Guvernului nr. 42/2019 privind stabilirea unor măsuri financiare pentru susţinerea desfăşurării Programului Cultural Naţional "Timişoara - Capitală Europeană a Culturii în anul 2023", respectiv prevederile Ordinului  Ministerului Culturii nr. 3560/15.12.2022 privind aprobarea actualizarii dosarului de candidatura pentru Programul National "Timişoara - Capitală Europeană a Culturii în anul 2023";
[bookmark: _Hlk125016271]Tinand cont de aceste aspecte precizate în legislaţia mai sus menţionată, propunem aprobarea repartizarii si utilizarii excedentului bugetului local aflat in sold la data de 31.12.2022 ,in valoare totala de 70.698.922,44 lei, pentru acoperirea temporara a golurilor de casa provenite din decalajele intre veniturile si cheltuielile sectiunilor de functionare si dezvoltare – suma de 14.533.413,72 lei, pentru asigurarea prefinantarilor aferente proiectelor cu finantare din fonduri externe nerambursabile – suma de 37.092.669,00 lei si ca sursa de finantare a cheltuielilor sectiunii de dezvoltare – suma de 19.072.839,72, conform anexei prezentate.

